સૌથી સરળ એવા ઘરેલુ નુસખાથી પણ ફ્રેકલ્સ દૂર કરી શકાય છે. ફ્રેકલ્સને ઓછા કરવા માટે ચોખાનું પાણી ત્વચા પર લગાવી શકાય. ચોખાને અધકચરા વાટી દઇ તેની પેસ્ટને સ્ક્રબની જેમ ઉપયોગમાં લઇ શકાય. સંતરાનો રસ, પપૈયાનો રસ, કાકડીનો રસ પણ ચહેરા પર લગાવવાથી ફ્રેકલ્સમાં ફાયદો થશે. મુલતાની માટી લઇ તેમાં દૂધની મલાઇ નાખીને તેની પેસ્ટ બનાવીને ચહેરા પર લગાવો. જો તમારી ત્વચા ઓઇલી છે તો દૂધની મલાઇની જગ્યાએ ગુલાબજળ નાખીને પેસ્ટ બનાવો. આનાથી ત્વચા પર થોડો ગ્લો પણ આવશે અને ફ્રેકલ્સ પણ ઓછા થશે.